Suomen Pietarin instituutti esittäytyy - Suomi-Venäjä-Seura | Osastot\nEtusivu > Tapahtumat > Suomen Pietarin instituutti esittäytyy\nSuomen Pietarin instituutti esittäytyy\n12.9.2019 @ 18:00 - 20:00\n« Virkistysilta Vehmersalmella\nKoulutus – Jäsenrekisteri Ankkuri ja nettisivuasiat kuntoon »\nTo 12.9. klo 18 Suomen Pietarin instituutin esittäytyminen\nSuomen Pietarin tiede- ja kulttuuri-instituutin johtaja Sani Kontula-Webb esittelee instituutin ja Suomi-talon toimintaa. Tilaisuudessa keskustellaan yhteistyömahdollisuuksista Instituutin kanssa.\nSuomi-Venäjä-Seura on hallinnoinut vuonna 1992 perustettua Suomen Pietarin-instituuttia kesästä 2017 alkaen. Mitä palveluita instituutti tarjoaa suomalaisille toimijoille ja minkälaisissa asioissa ja hankkeissa sen puoleen voi kääntyä? Mitä kuuluu Suurella Tallikadulla sijaitsevalle Suomi-talolle: millaisia toimijoita ja millaisissa asioissa voi kääntyä sen puoleen?\nTule kuuntelemaan ja saamaan tietoa, jota voimme kertoa eteenpäin uusille toimijoille.\nSuomen Pietarin instituutti on suomalaisen kulttuurin keskus Venäjällä. Se kertoo suomalaisesta kulttuurista kaikille kiinnostuneille.\nSuomen Pietarin instituutti järjestää näyttelyitä ja konsertteja sekä seminaareja ja tapaamisia suomen kielen opettajille ja kääntäjille sekä tukee suomalaisten asiantuntijoiden osallistumista erilaisiin pietarilaisiin tapahtumiin, kuten Pohjoismaisille viikoille, Strelka-instituutin järjestämille Strelka-viikoille ja Stereoleto-musiikkifestivaaleille. Suomen Pietarin instituutin yhteydessä toimii kirjasto, jossa on suomen-, venäjän-, englannin- ja ruotsinkielistä kauno- ja tietokirjallisuutta, lastenkirjallisuutta, oppikirjoja ja sanakirjoja sekä suomalaisia sanoma- ja aikakauslehtiä.


HYVINVOINTIPÄIVÄ Á LA ARLA - Hannan soppa\nHYVINVOINTIPÄIVÄ Á LA ARLA\nHyvää ruokaa, ihania tyyppejä, taidetta, mindfulnessia, hyvinvointikeskustelua ja lisää hyvää ruokaa. Jos ei tuossa ole mitä mainioimman hyvinvointipäivän ainekset kasassa, niin ei missään.\nPäivä aloitettiin WeeGeen Sis.Delissä, jonne oli katettu runsas ja herkullinen brunssi. En ollut aiemmin käynyt Tapiolan Sis. Delissä (saati koko Weegeessä), vaikka ketjun muut kahvilat ovat ihan lemppareitani. Haen usein aamuisin aamupalaa tai kahvia mukaan Korkkarin kaffelasta ja Viiskulman vastaavassa olemme käyneet muutaman kerran brunssilla.\nTyylikkään pelkistetysti sisustetussa ravintolassa ruoka maittoi ja kuulumisia vaihdeltiin paikalle kutsuttujen bloggaajien välillä. Mukana menossa olivat No home without you -blogin Kaisa, Mami Go Go:n Minttu, Muutama hetki-Kaisu, Bambulan Naku ja Varpunen-blogin Susanna. Brunssin jälkeen vuorossa oli pyörähtäminen näyttelykeskuksen puodissa sekä Emman näyttelyssä, joka teki meikälikkaan vallan vaikutuksen. Tuonne pitää palata oikein ajan kanssa ihmettelemään ja ihastelemaan.\nMindfulness-harjoituksia teimme Hetkiä-yrityksen Maija Seppäsen ohjauksella parin tunnin ajan. Rentouduimme, tutkimme rusinoita kaikilla aisteillamme (!!) ja harjoitimme mielenjoogaa. Ihanaa hömppää, joka ei kuitenkaan tuntunut lainkaan niin hömpältä vaan mieli oli harjoitusten jälkeen tyyni ja koko keho rentoutunut. Lopuksi vielä nautimme teetä ja Arlan uusia Protein Rahkapirtelöitä ja höpöttelimme niitä näitä hyvinvoinnista. Nappasin kollegoilta mainioita vinkkejä myös toteutettavaksi omassa elämässäni.\nPitää kyllä sananen myös mainita näistä brunssimme tähdistä, nimittäin Arlan uusista Luonto+ luonnonjogurteista. Söpöt purkit kätkevät sisäänsä herkullisen makuisia jogurtteja, jotka saavat makeutensa ihkaoikeista hedelmistä ja marjoista. Ei lisättyä sokeria, ei makeutusaineita. Vihdoinkin! Vielä kun näitä saisi luomuna niin elämä olisi suunnilleen täydellistä.\nOma lempparini on tuo mustikka – katsokaa nyt purkin tipuakin. Gotta love him.\nPäivä päätettiin autuaaseen ähkyyn Eiran Sandrossa – kerron ravintolasta myöhemmin tarkemmin, sen vain sanon että hyvä se on. Eri hyvä. Marrakech feastin jäljiltä kotiin tepsutteli iloinen tyttönen kylmäkassi täynnä jogurttia.\nKiitos Arla ihanasta päivästä! Ja kiitos upeat blogikollegat, oli hienoa tutustua teikäläisiin paremmin. Toivottavasti tapaamme taas pian!\nuusi salainen leivontaystävä\nVihreä pöytä tarvitsee sua!\nThe very best (of) 2013


JSN: Tiedevilppiepäilyn käsittely perusteltua – kahdesta jatkojutusta HS:lle kuitenkin langettava päätös | Kotimaa | HS\nJSN: Tiedevilppiepäilyn käsittely perusteltua – kahdesta jatkojutusta HS:lle kuitenkin langettava päätös\nTiedevilppiepäilyjen käsittely julkisuudessa oli yhteiskunnallisesti merkittävää ja perusteltua, vaikka väärinkäytöksistä ei ollutkaan varmuutta. Tähän johtopäätökseen tuli Julkisen sanan neuvosto (JSN) käsitellessään Helsingin Sanomien aihetta käsitelleistä jutuista tehtyjä kanteluja.\nTiedevilppiepäilyjen käsittely julkisuudessa oli yhteiskunnallisesti merkittävää ja perusteltua, vaikka väärinkäytöksistä ei ollutkaan varmuutta. Tähän johtopäätökseen tuli Julkisen sanan neuvosto (JSN) käsitellessään Helsingin Sanomien aihetta käsitelleistä jutuista tehtyjä kanteluja.HS sai sunnuntaisivuilla viime helmikuussa julkaistun juttukokonaisuuden osalta JSN:ltä vapauttavan päätöksen. Toisessa samaa juttua koskeneessa, niin ikään vapauttavassa ratkaisussaan JSN katsoo, ettei lehdellä ollut velvollisuutta julkaista omaa kannanottoa tutkijalta, jonka nimeä ei kirjoituksessa alun perinkään mainittu.\nKaksi langettavaa päätöstä HS sai aihetta käsitelleistä jatkouutisista. Neuvoston mielestä ensimmäinen näistä seurantajutuista antoi virheellisen kuvan tiedevilppiä koskeneista uusista selvityksistä. Toisen jutun osalta kyse oli JSN:n mukaan virheellisestä sanavalinnasta. Lehti jätti JSN:n mukaan kahden uutisen osalta oikaisematta tähän liittyvät olennaiset asiavirheet.Alkuperäinen laaja viikonvaihdeartikkeli käsitteli Teknologian tutkimuskeskus VTT:n tutkimusryhmässä heränneitä tiedevilppiepäilyjä. Keskeisenä tapausesimerkkinä oli diabetestutkimus, josta julkaistuihin tutkimustuloksiin kohdistui vääristelyepäilyjä. Pyrkimyksenä oli kuvata sitä, kuinka tiedeyhteisö käsittelee tietoonsa tulleita epäilyjä.JSN katsoi ratkaisussaan, että juttukokonaisuus toi esiin yhteiskunnallisesti merkittävää tietoa, joka liittyy puutteisiin valtion suurimman tutkimuslaitoksen toimintakäytännöissä, suomalaisessa tiederahoituksessa, tiedevilppiepäilyjen selvittämisessä ja suomalaisessa tiedeyhteisössä.Jutussa tosin JSN:n mielestä esitettiin yksipuolisia tulkintoja, ja vilppiepäilyt kohdistuivat yhteen tutkijaan, joka oli tutkimusryhmän vetäjä. Jutuissa ei riittävästi oteta huomioon mahdollisuutta, että tutkimukseen liitetyt ongelmat voisi tulkita muuten kuin suoranaisena vilppinä, JSN toteaa ratkaisussaan. Neuvosto ei pitänyt kuitenkaan lehden esittämiä tulkintoja olennaisena asiavirheenä, eikä HS sen mukaan rikkonut hyvää journalistista tapaa.Tutkimuskeskus VTT tilasi keväällä kolmelta ulkopuoliselta professorilta selvitykset vilppiepäilyistä. HS kertoi näistä selvityksistä uutisessaan kesäkuussa. Uutisen otsikossa todettiin, että ”VTT:n selvitys ei tuonut varmaa näyttöä vilpistä – selvittäjät nostavat esiin tiedeartikkelin vakavat puutteet”. JSN:n mielestä lehti toi selvittäjien arviot esiin siten, että ne tukivat vilppiepäilyjä. Tämä saattoi jutun kohteena olevan tutkijan JSN:n mukaan kohtuuttoman kielteiseen julkisuuteen virheellisin perustein.Kyse oli JSN:n mukaan olennaisesta asiavirheestä, jota lehti ei suostunut korjaamaan. Siten HS oli toiminut JSN:n mukaan vastoin hyvää journalistista tapaa.Langettavan päätöksen HS sai myös kesäkuun puolivälissä julkaistusta jatkouutisesta, jonka yksi sanamuoto oli JSN:n mielestä virheellinen. Lehti kuvasi tiedeartikkelissa esimerkkitapauksena käytettyä potilastapausta ”läpimurtotapaukseksi”. Neuvosto katsoo, että väärä sanavalinta tuki HS:n aiemmissa jutuissa esitettyjä kiistanalaisia epäilyjä tiedevilpistä.Tämäkin oli JSN:n mukaan asiavirhe, jota lehti ei suostunut oikaisemaan. HS sai asiasta huomautuksen.\nTiedevilppiepäilyjen käsittely julkisuudessa oli yhteiskunnallisesti merkittävää ja perusteltua, vaikka väärinkäytöksistä ei ollutkaan varmuutta. Tähän johtopäätökseen tuli Julkisen sanan neuvosto (JSN) käsitellessään Helsingin Sanomien aihetta käsitelleistä jutuista tehtyjä kanteluja.HS sai sunnuntaisivuilla viime helmikuussa julkaistun juttukokonaisuuden osalta JSN:ltä vapauttavan päätöksen. Toisessa samaa juttua koskeneessa, niin ikään vapauttavassa ratkaisussaan JSN katsoo, ettei lehdellä ollut velvollisuutta julkaista omaa kannanottoa tutkijalta, jonka nimeä ei kirjoituksessa alun perinkään mainittu.Kaksi langettavaa päätöstä HS sai aihetta käsitelleistä jatkouutisista. Neuvoston mielestä ensimmäinen näistä seurantajutuista antoi virheellisen kuvan tiedevilppiä koskeneista uusista selvityksistä. Toisen jutun osalta kyse oli JSN:n mukaan virheellisestä sanavalinnasta. Lehti jätti JSN:n mukaan kahden uutisen osalta oikaisematta tähän liittyvät olennaiset asiavirheet.Alkuperäinen laaja viikonvaihdeartikkeli käsitteli Teknologian tutkimuskeskus VTT:n tutkimusryhmässä heränneitä tiedevilppiepäilyjä. Keskeisenä tapausesimerkkinä oli diabetestutkimus, josta julkaistuihin tutkimustuloksiin kohdistui vääristelyepäilyjä. Pyrkimyksenä oli kuvata sitä, kuinka tiedeyhteisö käsittelee tietoonsa tulleita epäilyjä.JSN katsoi ratkaisussaan, että juttukokonaisuus toi esiin yhteiskunnallisesti merkittävää tietoa, joka liittyy puutteisiin valtion suurimman tutkimuslaitoksen toimintakäytännöissä, suomalaisessa tiederahoituksessa, tiedevilppiepäilyjen selvittämisessä ja suomalaisessa tiedeyhteisössä.Jutussa tosin JSN:n mielestä esitettiin yksipuolisia tulkintoja, ja vilppiepäilyt kohdistuivat yhteen tutkijaan, joka oli tutkimusryhmän vetäjä. Jutuissa ei riittävästi oteta huomioon mahdollisuutta, että tutkimukseen liitetyt ongelmat voisi tulkita muuten kuin suoranaisena vilppinä, JSN toteaa ratkaisussaan. Neuvosto ei pitänyt kuitenkaan lehden esittämiä tulkintoja olennaisena asiavirheenä, eikä HS sen mukaan rikkonut hyvää journalistista tapaa.Tutkimuskeskus VTT tilasi keväällä kolmelta ulkopuoliselta professorilta selvitykset vilppiepäilyistä. HS kertoi näistä selvityksistä uutisessaan kesäkuussa. Uutisen otsikossa todettiin, että ”VTT:n selvitys ei tuonut varmaa näyttöä vilpistä – selvittäjät nostavat esiin tiedeartikkelin vakavat puutteet”. JSN:n mielestä lehti toi selvittäjien arviot esiin siten, että ne tukivat vilppiepäilyjä. Tämä saattoi jutun kohteena olevan tutkijan JSN:n mukaan kohtuuttoman kielteiseen julkisuuteen virheellisin perustein.Kyse oli JSN:n mukaan olennaisesta asiavirheestä, jota lehti ei suostunut korjaamaan. Siten HS oli toiminut JSN:n mukaan vastoin hyvää journalistista tapaa.Langettavan päätöksen HS sai myös kesäkuun puolivälissä julkaistusta jatkouutisesta, jonka yksi sanamuoto oli JSN:n mielestä virheellinen. Lehti kuvasi tiedeartikkelissa esimerkkitapauksena käytettyä potilastapausta ”läpimurtotapaukseksi”. Neuvosto katsoo, että väärä sanavalinta tuki HS:n aiemmissa jutuissa esitettyjä kiistanalaisia epäilyjä tiedevilpistä.Tämäkin oli JSN:n mukaan asiavirhe, jota lehti ei suostunut oikaisemaan. HS sai asiasta huomautuksen.


Onnelin pikku keittiö: Biojätepussi sanomalehdestä\nRuoanlaiton ja leipomisen yhteydessä syntyy usein bioroskaa. Kerran näin ystävälläni sanomalehdestä tehdyn biojätepussin. Se näytti näppärältä. En vain saanut aikaiseksi opetella taittelua. Kerran sitten Pikku Kakkosessa näytettiin miten se tehdään. Ohje löytyy kyllä muutenkin netistä, mutta laitan sen tännekin. Kaupan biopussit maksavat aika paljon, joten tässä säästää aika paljon rahaakin :)\nMinä laitan aina viisi aukeamaa sanomalehdestä päällekkäin. Silloin nestemäisemmätkin bioroskat säilyvät pussissa noin 2 vrk ilman, että nestettä puskee läpi.\n1. Laita sanomalehdestä viisi aukeamaa päällekkäin. Taita alareunasta pieni kaistale päälle.\n2. Käännä lehtipino ympäri (jolloin taittopuoli jää alimmaiseksi). Käännä lehtiä ensin oikealta puolelta keskikohtaan asti.\n3. Käännä sitten vasemmaltakin puolelta lehtiä niin, että pujotat alareunan alussa taittelemasi taskun sisään.\n4. Aseta kääntämäsi lehdet suoraan.\n5. Ota yläreunasta kiinni ja käännä taas lehtipinkka ympäri (jolloin yläreuna osoittaa nyt alaspäin). Nosta alareuna ja sujauta se taskuosaan.\n6. Ja näin biopussi on valmis.\nMinä taitan aina ensin vähän lehtipinon oikeasta reunasta ja teen sitten pussin normaaliin tapaan. Tämä siksi, että se ei muuten mahtuisi meidän bioroskakoriin. Sivusta voi siis tarvittaessa taittaa reunaa sen verran, että se on sopivan kokoinen omaan astiaasi.\nLähettänyt Onneli klo 17.19


Maisema Puolustusvoimien valokuvissa : Puolustusvoimien Instagram-tilin maisemakuva - UTUPub\nTässä pro gradu -tutkielmassa tarkastellaan Puolustusvoimien oman (@puolustusvoimat.fi) Instagram-tilin kuvasisältöä. Primaariaineisto on rajattu koskemaan tilin valokuvia. Ajallisesti tarkastelujakso kattaa suurimman osan vuoden 2016, 2017 ja 2018 kuvista. Tutkielmassa tarkastellaan valokuvien maisemaa ja sen merkitystä. Lisäksi tarkastelun kohteeksi on otettu maiseman ja toiminnan suhde.\nTutkielmassa käytetään sekä kvantitatiivista että kvalitatiivista metodia. Sisällönanalyysi kvantitatiivisena metodina järjestää ja luokittelee suuren valokuvamäärän ryhmiin. Sisällönanalyysi muuttaa aineiston myös numeeriseen muotoon, jolloin erilaisten muuttujien määriä pystytään kuvastosta laskemaan. Kvalitatiivisesti kuvia tulkitaan semiotiikan keinoin. Tulkinnassa käytetään erityisesti Barthesin luomaa käsitteistöä denotaatiosta ja konnotaatiosta.\nTutkimus osoittaa, että Puolustusvoimien Instagram-tilin kuvissa esiintyy eniten metsäistä taistelukuvastoa. Rakennetun ympäristön kuvia esiintyy kuvastossa myös paljon, mutta niihin ei yhdisty harjoituskuvia samalla tavalla kuin maastoiseen maisemaan. Maastoinen maisema nähdään edelleen taistelun ja sodan maisemana.\nMaisemallinen rajanveto on välillä epäselvää ja taustan maisemaa voidaan monesti tulkita hyvin moninaisesti. Puolustusvoimien Instagram-tilin kuvasto on hyvin homogeenista ja siinä esiintyy hyvin vähän kuvastosta täysin poikkeavia kuvia. Poikkeavissakin kuvissa on monesti jokin hyvin tyypillinen muuttuja ajatellen koko kuvastoa.


Simppeli Casino – Nappaa ensitalletuksella 100%/500€ bonus! - Lue arvostelu 2021!\nNettikasinot » Simppeli Kasino Arvostelu\nNappaa 100% bonus 500€ saakka\n100% bonus 500€ saakka\nKotimainen pikakasino White Hat Gamingin mainiolla pelivalikoimalla!\nElokuussa 2019 julkaistu Simppeli Casino kuuluu pikakasinoiden ehdottomaan kärkikastiin. Kuten nimestäkin voi päätelle, täällä kaikki on simppeliä ja huippunopeaa. Rekisteröitymistä ei siis vaadita, vaan pääset suoraan tositoimiin omilla pankkitunnuksillasi. Kasinon yleisestä laadusta ja sulavasta käytettävyydestä vastaa White Hat Gaming, jonka suositulla alustalla toimivat lukuisat muutkin huippukasinot.\nPelivalikoima on laadukas tarjoten lähes 2 000 peliä peräti 100 eri pelinvalmistajalta, joten aika ei taatusti käy pitkäksi Simppelin parissa. Suomalaispelaajille on tietysti luotu mainiot puitteet, sillä tarjolla on selkokielinen sivusto, helpot verkkopankkimaksut, suomenkielinen asiakaspalvelu ja verovapaat voitot. Pikakasinoksi Simppeli lyö tiskiin yllättävän kovan tervetuliaisbonuksen, nimittäin saatavilla on jopa 500€ bonusrahaa ensitalletuksella.\nLue lisää ja selvitä, mikä tekee Simppeli Casinosta niin suositun suomalaispelaajien keskuudessa.\nSimppeli Kokonaisarvosana: 9,16/10 ⭐\nSimppeli Kasino Arvostelu -kuvia\nSimppeli Kasino plussat ja miinukset:\n👍 Todella helppokäyttöinen sivusto\n👍 Nopeaa pelaamista ilman rekisteröitymistä\n👍 Mukana jopa 100 pelinvalmistajan pelit\n👍 Mukava talletusbonus pay’n play -kasinoksi\n👎 Kova kierrätysvaatimus\nRekisteröitymisvapaaksi kasinoksi Simppeli on todella antelias, sillä uusille pelaajille on luvassa jopa 500€ bonusrahaa ensitalletuksella.\nJos talletat täydet 500€, pääset siis pelaamaan huikealla 1 000€ pelikassalla. Etu on mielestäni erittäin houkutteleva, mutta kannattaa kuitenkin ottaa huomioon alla olevat bonusehdot, jotka hieman laskevat tämän tarjouksen tasoa. Ehdoista tukalan tekee se, että kierrätysvaatimus koskee sekä talletusta että bonusta.\nSimppeli Kasino ilmaiskierrokset ja muut edut\nIlmaiskierroksia ei Simppeli Casinolla ainakaan tässä vaiheessa ole jaossa, mutta kasinon oman VIP-ohjelman kautta pääset nauttimaan monista lisäeduista. Mitä enemmän pelaat, sitä prammat VIP-edut sinua odottavat. Tarjolla on esimerkiksi eksklusiivisia palkintoja, kuukausittaisia VIP-arvontoja, oma tilinhoitaja, yksilöityjä syntymäpäivälahjoja, nopeampaa palvelua ja henkilökohtaiset kotiutusaikataulut.\nSimppeli Kasino kasinopelit\nKun kyseessä on White Hat Gamingin kasino, niin omat odotukseni ovat ainakin huipussaan pelivalikoiman suhteen. Tämän firman alustalla toimivat kasinot tunnetaan nimittäin todella laajoista ja monipuolisista pelikattauksista. Se kertoo jo jotain, että Simppeli Casinon listoilla on jopa 100 pelinvalmistajaa – harvinaista herkkua siis!\nAlkuajoista pelivalikoiman laajuus on kasvanut tasaiseen tahtiin, ja tätä nykyä pelejä alkaa olla jo lähemmäs 2 000 kpl. Tunnetuimmista konkareista mukana ovat esimerkiksi NetEnt, Microgaming, Play’n GO, NYX, Red Tiger, Quickspin, Nolimit City, Thunderkick, BTG, Evolution Gaming, ELK Studios, Relax, WMS, Leander, Blueprint, Merkur, Bally, Push Gaming, 1×2 Gaming, Foxium, Felt ja Skywind. Listoilta löytyy myös todellisia harvinaisuuksia, kuten MaxWin, Bulletproof ja Pear Fiction.\nKolusin peliaulaa hyvän tovin ja löysin ainakin omat suosikkini nopeasti. Kolikkopelien listalla komeilevat kaikki ikivihreät aina Gonzo’s Questista Bonanzaan ja Fire Jokeriin. Pelien etsiminen on sikäli mukavan helppoa, että erilaisia kategorioita on riittävästi, ja pelejä voi myös tarkastella kätevästi valmistajan mukaan. Erikoista on kuitenkin se, että Jackpot-peleille ei löydy omaa kategoriaa. Kun kirjotin kovimpien progressiivisten jättipottipelien nimiä hakukenttään, niin kyllä Mega Moolahit ja Mega Fortunet sieltä paljastuivat.\nPöytäpelien valikoima on Simppeli Casinolla erinomainen. Mukaan on otettu runsaasti Feltin parhaita korttipelejä sekä useiden valmistajien rulettia, Blackjackia, pokeria ja Baccaratia. Näiden lisäksi peliaulassa on vielä Hauskat-kategoria, josta löytyy raaputusarpoja ja Leap Gamingin Virtual Socceria.\nSimppeli Casino ei ole jättänyt live-pelien ystäviä huomioimatta, sillä tarjolla on näyttävä kattaus Evolution Gamingin parhaita pelipöytiä. Noin 20 live-pelin joukosta löytyvät Evolutionin klassikot, kuten Super Sic Bo, Deal or No Deal, Lightning Roulette ja Ultimate Texas Hold’em, sekä pari NetEnt Liven peliä.\nSimppeli pitää homman suoraviivaisena myös mobiilipuolella. Tarjolla on todella helppokäyttöinen ja tyylikäs mobiilikasino, jolla on ilo pelata. Kaikki on suunniteltu viimeisen päälle mobiililaitteilla pelaamista varten. Samat toiminnot ovat käytettävissä niin mobiilissa kuin pöytäversiossakin, eikä pelivalikoimakaan juuri jää jälkeen mobiilipuolella.\nYleisesti ottaen White Hat Gamingin kasinoalustalla toimivat pikakasinot ovat erinomaisia käytettävyydeltään. Simppeli on suunnitellut sivustonsa vaivatonta ja supernopeaa pelaamista varten – ja sen kyllä huomaa. Täällä ei tarvitse turhia ruveta pähkäilemään, vaan kaikki toimii mahdollisimman helposti. Peliaulaa on niin ikään vaivaton käyttää järkevän kategorisoinnin ansiosta, ja pelit voi myös lajitella valmistajan mukaan. Ainoa selkeä puutos lienee Jackpot-kategorian puuttuminen.\nSimppeli Casino toimii rekisteröitymisvapaalla periaatteella, eli kaikki rahansiirrot hoituvat näin ollen Turstlyn kautta omilla pankkitunnuksillasi. Mitään lomakkeita ei siis tarvitse ruveta täyttelemään tai dokumentteja lähettelemään kotiuttaaksesi voittosi. Minimitalletus on 20€.\nKuten huipputason pikakasinolta saattaa odottaakin, voittorahat saapuvat pankkitilille ilman turhaa odottelua – useimmiten muutamassa minuutissa.\nSimppeli Casino operoi Maltalla, joten kaikki voitot ovat verovapaita suomalaispelaajille.\nSimppeli Kasino asiakaspalvelu ja lokalisaatio\nPalvelu pelaa Simppeli Casinolla kuin junan vessa. Ensinnäkin live chat on avoinna 24h, mikä on aina positiivinen asia yökyöpeleille. Tosin suomenkilistä palvelua on saatavilla vain klo 11.00–2.00. Voit halutessasi myös ottaa yhteyttä Simppeli Casinoon sähköpostitse.\nLaitoin itse live chatin käytännön testiin klo 7.00 aamulla ja sain ystävällisen vastauksen noin 2 minuutin odottelun jälkeen. Eipä siis mitään valittamista ainakaan tällä kertaa.\nAukioloaika: 24h (suomeksi 11.00–2.00)\nSimppeli on suomalaispelaajille suunniteltu pikakasino, joten lokalisaation voidaan olettaa olevan viimeisen päälle kunnossa. Koko sivusto toimii selkeällä suomenkielellä, enkä ainakaan itse törmännyt mihinkään sekaviin kohtiin\nSimppeli Casino on juuri sitä mitä sen iskulause lupaakin – Nopea, Simppeli ja Turvallinen. Tässä on ehdottomasti yksi kotimaisten pay’n play -kasinoiden tämän hetken kunkuista. Omien kokemusteni mukaan kasinon kokonaisuus on suunniteltu huippuammattilaisten toimesta palvelemaan pikaisen pelitavan ystäviä parhaalla mahdollisella tavalla. Siksi Simppeli saakin minulta lähes täydet pisteet jokaisesta osa-alueesta.\nSivustoa on todella mukava käyttää, ja kaikki palvelut ovat nimenomaan suomalaispelaajille räätälöityjä. Pelivalikoima ei myöskään jätä mitään arvailujen varaan vaan tarjoaa laajan ja korkeatasoisen kattauksen peräti 100 valmistajalta.\nOn tietysti aina mukava nähdä, että pikakasinot jakelevat pelaajilleen kunnollisia talletusbonuksia. Simppelin 500€ talletusbonus saa kyllä muuten kiitosta, mutta ankarat kierrätysvaatimukset tekevät voittojen kotiuttamisesta hankalaa.\nUUK Simppeli Kasino\nMitä bonuksia Simppeli Casino tarjoaa?\nSimppeli Casino tarjoaa ensitalletuksella 100% bonuksen aina 500€ asti.\nOnko Simppeli Casino luotettava nettikasino?\nKyllä on. Simppeli toimii White Hat Gamingin huippulaadukkaalla ja luotettavalla kasinoalustalla sekä tarjoaa arvostetun Maltan pelilisenssin.\nTarjoaako Simppeli Casino verovapaat voitot?\nKyllä. Simppeli Casino toimii Maltalla ja tarjoaa näin verovapaat voitot suomalaispelaajille.\nMitä maksutapoja Simppeli Casino tarjoaa?\nSimppeli on rekisteröitymisvapaa kasino, eli kaikki rahansiirrot toimivat verkkopankkitunnuksilla Turstlyn kautta.\nLunasta 500€ bonusrahaa ensitalletuksella!


Suomi etunenässä EU:n nopeisiin siviilijoukkoihin Kotimaa\nJulkaistu 04.11.2005 16:07\nSuomi aikoo yhdessä Ruotsin, Tanskan ja Saksan kanssa olla etunenässä mukana perustamassa EU:n siviilikriisinhallinnan nopean toiminnan joukkoja. EU:n komissio ja ministerineuvoston sihteeristö esittivät viime viikolla, että nämä neljä maata kokoavat ja kouluttavat yhteistyössä 100 eri alojen asiantuntijaa unionin nopean toiminnan valmiusryhmiksi.\nEU-maiden ulkoministereiden on määrä lopullisesti päättää asiasta kokouksessaan Brysselissä parin viikon kuluttua. Joukkojen on tarkoitus olla käytettävissä ensi vuoden aikana.Siviilikriisinhallinnan asiantuntijat ja ryhmän jäsenet voivat olla vaikkapa lääkäreitä, tuomareita tai pelastustyöntekijöitä. EU:n tarkoituksena on, että näiden joukkojen jäseniä voisi lähettää esimerkiksi katastrofialueille eri puolille maailmaa nimensä mukaisesti nopeasti, muutamassa päivässä.


Suomalaistutkijat kehittivät mullistavan "ihmeruoan": Jopa 50 prosenttia proteiinia – "kaikki raaka-aineet saadaan käytännössä ilmasta" - MTV.fi\nSuomalaistutkijat kehittivät mullistavan "ihmeruoan": Jopa 50 prosenttia proteiinia – "kaikki raaka-aineet saadaan käytännössä ilmasta"\nLifestyle > Makuja Julkaistu 19.07.2017 08:59\n"Ravinnerikas seos sisältää yli 50 prosenttia proteiinia, neljänneksen hiilihydraatteja ja loput rasva-aineita ja nukleiinihappoja" VTT\nSuomessa on kehitetty uudenlainen ihmisravinnoksi soveltuva proteiini, jonka avulla voidaan lievittää muun muassa maailman nälänhätää.\nLappeenrannan teknillisen yliopiston (Lappeenranta University of Technology, LUT) ja Teknologian tutkimuskeskus VTT:n yhteisessä tutkimuksessa on tuotettu ensimmäinen erä yksisoluproteiinia sähkön ja hiilidioksidin avulla. Näin valmistettua proteiinia voidaan kehittää eläin- ja ihmisravintoon soveltuvaksi.\n– Kaikki raaka-aineet saadaan käytännössä ilmasta. Siksi teknologia voidaan tulevaisuudessa viedä esimerkiksi aavikoille tai muille alueille, missä on suuri nälänhätä. Yksi vaihtoehto voi olla myös kotireaktori eli eräänlainen kodinkone, jolla kuluttaja itse voi valmistaa tarvitsemansa proteiinin, kertoo johtava tutkija Juha-Pekka Pitkänen VTT:ltä.\nTutkijat kehittävät proteiinia ruoan lisäksi myös eläinten ravinnoksi rehun muodossa. Sähköstä tuotetulla proteiinilla voidaan korvata eläinten rehua ja näin vapauttaa maapinta-alaa muuhun tarkoitukseen, esimerkiksi metsän kasvattamiseen. Ruokaa voidaan tuottaa paikallisesti siellä, missä sitä tarvitaan.\n– Perinteiseen maatalouteen verrattuna nyt kehitettävä tuotanto ei vaadi ympäristöltä maatalouden kasvuolosuhteita kuten lämpötilaa, kosteutta tai tiettyä maaperän laatua. Voimme siis tuottaa tarvittavan eläinravinnon täysin automaattisella prosessilla, esimerkiksi maatilan yhteydessä olevalla konttilaitoksella, kuvailee professori Jero Ahola LUT:stä ja jatkaa:\n– Menetelmään ei tarvita kasvinsuojeluaineita. Suljetussa prosessissa käytetään vain tarvittava määrä lannoitteiden kaltaisia ravinteita, jolloin vältytään niiden aiheuttamilta ympäristövaikutuksilta, kuten valumilta vesistöihin tai voimakkaiden kasvihuonekaasujen muodostumiselta.\nTeknologiaa kehitetään vielä\nTutkijoiden alustavien arvioiden mukaan sähköstä ruokaa -prosessissa auringosta saatavan energian hyötysuhde on jopa 10-kertainen verrattuna tavalliseen auringon voimalla tapahtuvaan yhteyttämiseen, mihin esimerkiksi soijan kasvatus perustuu. Jotta tuotteesta saadaan kilpailukykyinen, täytyy tuotantoa vielä tehostaa roimasti. Tällä hetkellä proteiinigramman valmistamiseen menee noin kaksi viikkoa kahvikuppikokoluokan laboratoriolaitteilla.\nSeuraavaksi tutkijat tavoittelevat pilot-tuotannon aloittamista. Pilotointivaiheessa materiaalia tuotettaisiin riittäviä määriä rehu- ja ruokatuotteiden kehittämiseksi ja testaamiseksi. Tämä mahdollistaisi myös kaupallisen selvittämisen.\n– Keskitymme nyt teknologian kehittämiseen: reaktorikonsepteihin, teknologiaan, hyötysuhteen parantamiseen sekä prosessin ohjaukseen eli uusiutuvan energian säätämiseen ja mallintamiseen niin, että mikrobit kasvavat mahdollisimman hyvin. Konseptista on tarkoitus kehittää massatuote, jonka hinta laskee sitä mukaa, kun teknologia yleistyy. Talous sanelee kaupallistamisen aikataulun, Ahola toteaa.\n50 prosenttia proteiinia\nVTT:n Juha-Pekka Pitkäsen mukaan sähköllä tuotettua proteiinia on tarkoitus käyttää pidemmällä tähtäimellä ruoanlaitossa ja tuotteissa sellaisenaan.\n– Ravinnerikas seos sisältää yli 50 prosenttia proteiinia, neljänneksen hiilihydraatteja ja loput rasva-aineita ja nukleiinihappoja. Lopputuotteen koostumusta voidaan muokata tuotanto-organismeja vaihtamalla, kertoo Pitkänen.\nTutkimus linkittyy LUT:n ja VTT:n laajamittaiseen Neo-Carbon Energy -tutkimushankkeeseen, jossa kehitetään täysin uusiutuvaa ja päästötöntä energiajärjestelmää. Sähköstä ruokaa -tutkimusta rahoittaa Suomen Akatemia, ja hanke kestää neljä vuotta.\nHaastaa kohta jo perunan: Suomalaisesta proteiinipommista povataan entistä suurempaa hittiä 23.2.2017\nOletko sinä maistanut "baarimestarien valttikorttia"? Klassikkojuoma, joka jokaisen pitää tietää! Ruokaa joka päivä –60% alennuksessa Prismassa: MTV testasi kohutun "happy hourin" – mitä oikeasti saa halvemmalla?


Unelias kokki: Ihana Pariisi\nJoulun alla vietimme pitkän viikonlopun Pariisissa. Loma oli äärimmäisen rennon letkeä, sillä Pariisin päänähtävyydet oli tullut kierrettyä pikavauhdilla jo pari vuotta aiemmin. Eiffel, Louvre ja Notre Dame kuuluivat kuvioon tälläkin reissulla, mutta enimmäkseen aika kului riittävän pitkään nukkuen, hyvin syöden, puodeissa, maisemissa ja metroasemilla kierrellen ja Montmartren kauniita taloja, mäkiä ja katuja fiilistellen.\nSillä Sipulit olivat listanneet herkku- ja keittiötarvikepuoteja juuri sopivasti ennen reissuamme, iso kiitos siitä!\nKeittiötarvikekaupoista vaikuttavin oli E. Dehillerin (risteys 18 et 20, rue Coquillière - 51, rue Jean- Jacques Rousseau). Perinteikkäässä, varastomaisessa kaupassa tuoksui puu ja metalli, ja asiakas saattoi kuvitella olevansa vaativa keittiömestari sadan vuoden takaa. Varsinkin kellarin saavinkokoiset kuparikattilat olivat hauskoja.\nAivan lähistöllä oli pari muutakin Sipulien mainitsemaa paikkaa: leivontatarvikkeisiin erikoistunut Mora (13 rue Montmartre) sekä muuhun keittämiseen enemmän painottunut La Bovida (36 Rue Montmartre). La Bovidan vieressä, Moraa vastapäätä oli muuten myös jonkinlainen luksusherkkukauppa, jossa kävimme vain nopeasti kääntymässä.\nDu Bruit dans la Cuisine -kauppa löytyi Saint-Lazare -aseman kauppakeskuksesta. Mora, La Bovida ja tämä olivat "tavallisia", moderneja keittiötarvikekauppoja. Jos tykkää kierrellä vastaavia kauppoja maasta ja paikasta riippumatta, niin varsinaisia ylläreitä ei ole sarjojen ja tuotteiden suhteen vastassa, mutta etenkin Du Bruit dans la Cuisine tuntui olevan valikoimaltaan edelläkävijä. Siellä viihdyin pisimpään ihmettelemässä juttuja joita en ollut ennen nähnyt. Sipulien listaamista paikoista mainittakoon vielä Pylones, joka tuntui tulevan vastaan joka kulmalla, mukaan lukien samaisessa Saint-Lazaren kauppakeskuksessa. Pylones muistuttaa vähän tanskalaista Tigeria, eli esillä on vinkeää tilpehööriä, kuitenkin kodin ja keittiön pikkutavaraan painottaen.\nParia ihan erikseen herkkuihin keskittynyttä paikka haluaisin hehkuttaa. Majoituimme mielettömän tunnelmallisessa, pikkupuotien kansoittamassa Montmartressa, ja ihan omilta huudeiltamme löytyikin bretagnelaisiin erikoisuuksiin keskittyvä Ty Miam Goz (64 Rue d'Orsel). Mukaan tarttui niin marmeladeja, rapurilletteä kuin jonkinlaisilla merileväkasveilla muastettuja sinappejakin. Omistaja oli asialleen omistautunut ja palvelu erittäin hyvää, vaikka yhteinen kieli rajoittuikin pitkälti bonsuuriin.\nVastaava, Provencen herkkuihin erikoistunut kauppa Premiere Pression Provence - Épicerie provencale löytyi vain pari korttelia ylempää (3 Rue Tardieu), ja siellä taas myytiin muun muassa öljyjä, etikoita, tapenadea ja anjovistahnaa.\nLegendaarisen tavaratalon Galeries Lafayetten gourmet-osasto (48 Boulevard Haussmann), se paikallinen "Stockan Herkku", taas oli kuin pieni herkkukauppa jättimäisellä mittakaavavirheellä: isojen brändien lisäksi tarjolla oli paljon erikoistuotteita. Uuvuttavan paljon, mutta kannattaa silti poiketa.\nPariisissa ehkä parasta on, että voi vain kävellä katua, poiketa sisään ovesta, ja hyvin suurella todennäköisyydellä olet poikennut paikkaan josta saa hyvää ruokaa. Perinteikkäitä, tunnelmallisia pikkubistroja riitti loputtoman paljon ainakin majapaikkamme liepeillä (sanoinko jo, että Montmartre on ihana) ja kaikkialla muuallakin? Muutama paikka jäi kuitenkin erilaisena mieleen.\nSmooth in the City on parasta sellaiselle, joka tarvitsee kipeästi aamupalan, mutta jolla voi-sämpylä-croissantti-marmeladi -yhdistelmä alkaa siinä kolmannen päivän paikkeilla töksähdellä. Smoothiet valmistuvat mehubaarityyliin tuoreesta tavarasta silmien edessä.\nLa Caravane (35 rue de la Fontaine au Roi) on selvästi viihtyisä rokkibaari ja hengailupaikka eikä samettiin verhoiltu pönötysbistro: mutta sieltäkin saa koko kattauksen ruokaa. Illan plat du jour oli ehtinyt jo loppua kun olimme liian myöhään liikkeellä, joten änkytimme hädissämme pöytäämme juustoburgerit. Ei muuten yhtään hassumpi ratkaisu sekään, kyseessä oli sen verran itse tehty, maukas ja mehevä versio. Alkuruoka-grillivihannekset olivat myös loistavia.\nBistro-kirja taskussani halusin löytää myös jotain oikein perinteikästä ja tyylikästä, ja niin me menimme lounaalle La Ferrandaiseen (8 rue de Vaugirard). Ei ollut eka kerta kun olimme vähän väärään aikaan liikkeellä, ja niinpä saimme lounaaksemme lajitelman "mitä keittiössä vielä on jäljellä" -asioita. Lanttusoppaa, jänöä (ehkä jänöä, tai sitten jotakin ihan muuta lihaa) riisissä ja pähkinäterriiniä. Rustiikkia ja fiiniä samaan aikaan. Paikka oli hurjan tunnelmallinen, mutta olimme ehkä hippasen nuorempia kuin muu asiakaskunta.\nPariisissa on monta marokkolaista ravintolaa. Helsingissä niitä ei ole turhan montaa, joten tilaisuudesta oli napattava kiinni: Le Mansouria (11 rue Faidherbe) tarjosi eksoottisia makuja ja keltainen, itämainen sisustus jäi mieleen. Olimme paikalla heti ovien avautuessa, mikä ehkä kannatti, sillä paikka tuli sittemmin aivan täyteen. (Niin no, pöytävarauksetkin on varmaan keksitty mutta tapansa kullakin...)\nMuuta tietämisen arvoista\nJos joku lukee tätä postausta Pariisin-matka mielessään, muistettakoon että:\n*Oikeasti pariisilainen turistibistro-aamiainenkin on aika mukava\n*Louvressa siistiä on Mona Lisa ja Napoleonin astiat, mutta ei Ikinä Kannata Eksyä sinne egyptiläisten kivipaasien luo. Se on monotoninen kierros, joka kestää aivan loputtoman kauan.\n*Hotel Audran oli oikein huokea ja siisti paikka: ja onnekas voi saada sieltä ullakkohuoneen, jossa tuntee olevansa suoraan kuin jostain taiteilijaromaanista\n*Jos tykkää La Case de Cousin Paul -valoista, löytyy Montmartresta tähänkin karkkikauppa-unelmaan vastaus\n*Savon de Marseille -kaupassa (3 rue Bréa) ihastuin tuoksuviin voiteisiin ja tietysti niihin saippuoihin. Marseillehullun must.\n*Eiffeliin kiivettyään ei näe Eiffeliä. Jos sen sijaan kiipeää Basilique du Sacre-Coeurille, näkee Eiffelin ja ihan valtavan paljon muutakin. (Alas astellessa maisema on lamppuineen varsin ranskalainen, katso postauksen eka kuva.)\n*Joulumarkkinakaupunkina Pariisi ei ole yhtään hassumpi. Pienempiä löytyi itsenäisyyspäivän aikaan sieltä ja täältä, äkkiseltään laskien törmäsimme ainakin neljiin, ja ne suurimmat ja mahtavimmat taitavat olla Champs-Élyséen varrella.\nKuva: Crack a Book\nKotimatkalla ostin muuten mainion kirjan. Hauska toimittajaheppu on koonnut tarinoiksi knoppitietoa ja visiittivinkkejä. Puistoja, katukylttejä, suhdetta veteen ja ennen kaikkea kaupungin historiaa. Lentoasemalla manailin ensin, miksi löysin kirjan vasta nyt, mutta sitten keksin: jotta palaisin kaupunkiin aina uudelleen, tietty! Suosittelen kuitenkin sellaisellekin, jolla matkaliput vasta polttelevat taskussa.\nLähettänyt Anna klo 1:50 ip.\nTunnisteet: aamiainen, muuta asiaa, ravintolat\nOmpas ihana nähdä ettei linkkaile ja vinkkaile turhaan, vaan joku muukin saa niistä iloa. Ihana, ihana Pariisi <3 !\nEikä miten ihana postaus! Nyt mä haluan taas enemmän Pariisiin(kin).\nMerituuli: Teidän postaus suorastaan muodosti meidän lomamatkan rungon :D!\nPariisi on kyllä kerta kaikkiaan hurmaava paikka.\nVirpi: Kiitos! Ja tervemenoa - Pariisi on kyllä kokemisen arvoinen paikka, vaikka se onkin niin klisee - tai ehkä just siksi :)


Washington Post ja useat poliitikot vaativat Trumpin syrjäyttämistä – Hämeen Sanomat\n7.1.2021 06:53 Päivitetty 7.1.2021 11:32\nCNN: Trumpin hallinnon ministerit käyneet alustavia keskusteluja syrjäyttämisestä.\nYhdysvalloissa levottomuuksiin vajonneen pääkaupungin arvovaltaisen Washington Post -sanomalehden johto vaatii presidentti Donald Trumpin syrjäyttämistä virastaan perustuslain 25. lisäyksen nojalla. Kuva: EPA\nYhdysvalloissa levottomuuksiin vajonneen pääkaupungin arvovaltaisen Washington Post -sanomalehden johto vaatii presidentti Donald Trumpin syrjäyttämistä virastaan perustuslain 25. lisäyksen nojalla. Syyksi lehti kertoo Trumpin lietsomat mielenosoitukset, joissa presidentin kannattajat tunkeutuivat kongressin tiloihin ja aiheuttivat kongressin evakuoimisen.\nLehden mukaan Trump olisi syrjäytettävä tehtävistään välittömästi, vaikka hänen virkakautensa on loppumassa parin viikon päästä.\n– Presidentti ei ole kelpoinen jatkamaan virassaan seuraavien 14 päivän ajan. Jokainen sekunti, jona hänellä on hallussaan presidentin kattavat valtaoikeudet, on uhka yleiselle järjestykselle ja kansalliselle turvallisuudelle, lehden pääkirjoituksessa sanotaan.\n25. lisäyksen mukaan varapresidentti Mike Pence ja hallituksen muut ministerit voivat syrjäyttää presidentin virastaan, jos tämän ei katsota voivan enää toteuttaa tehtäviään.\nMike Pence on saanut Trumpin vihat niskaansa, koska hän ei suostunut yrittämään valitsijaäänten hylkäämistä roolissaan senaatin puheenjohtajana. Kuva: EPA\nPence sai Trumpin vihat niskaansa\nCNN:n lähteiden mukaan muutamat Trumpin hallinnon ministerit ovat käyneet alustavia keskusteluja presidentin syrjäyttämiseksi virastaan, ja asia on myös joidenkin republikaanisenaattorien tiedossa. On kuitenkin epäselvää, olisiko yrityksen takana riittävästi ministereitä.\nPence on saanut Trumpin vihat niskaansa, koska hän ei suostunut yrittämään valitsijaäänten hylkäämistä roolissaan senaatin puheenjohtajana. Trump on CNN:n mukaan estänyt Pencen kansliapäällikön Marc Shortin pääsyn Valkoiseen taloon.\nDemokraattiedustaja Ilhan Omar kertoi Twitterissä valmistelevansa syytekohtia virkasyytteen nostamista varten.\nAsiasanatAmerikan presidentinvaalit Donald Trump Mike Pence Usan vallanvaihto


Mikä #sovinto? - Sovinto\n#sovinto edistää ihmisten halua ja kykyä toimia sovinnon rakentajina omissa yhteisöissään. Haluamme vahvistaa yksilöiden hyvinvointia ja kunnioittavaa kanssakäymistä yhteisöissä ja tarjota työkaluja sovun rakentamiseen ja ihmissuhteiden uudistamiseen.\nKonfliktit ovat luonnollinen osa ihmisten yhteiseloa, kasvua ja kehitystä. Konflikti voi parhaimmillaan sysätä liikkeelle positiivisen muutoksen. Kärjistyneet, pitkittyneet ja uusiutuvat riidat taas vievät turhaa energiaa niin henkilökohtaisella, yhteisöjen kuin yhteiskunnankin tasolla ja voivat pahimmillaan aiheuttaa vakavia traumoja osapuolille.\nKoronapandemia, ilmastonmuutos, konfliktit sekä kansainvälisen järjestelmän rapautuminen lisäävät jännitteitä. Suomen sovittelukentällä nähdään lisääntynyt avun tarve kodeissa. Poikkeusajan olosuhteet, ahdistus, toivottomuus ja turvallisuudentunteen heikkeneminen rikkovat ihmisten välisiä suhteita.\nSovinnossa haetaan kestävää tapaa elää vuorovaikutuksessa, ehkäistään konfliktien kärjistymistä ja samojen konfliktien toistumista. Keskeinen lähtökohta on restoratiivisuus, joka on kunnioittavaa kohtaamista, kuuntelua, ihmisten välisten suhteiden eheyttämistä ja sosiaalisten taitojen vahvistamista. Arvomme ovat luottamus, toivo, myötätunto ja yhdessä elämisen taito.\n#sovinto kokoaa laajasti yhteen erilaista osaamista ja yhdessä muiden toimijoiden kanssa tunnistaa sovinnon tarpeita, etsii ja löytää ratkaisuja niihin. Muutokset lähtevät usein parhaiten liikkeelle paikallisesti pienistä yhteisöistä käsin, ei ylhäältä alas. Paikallisuus ja lähiyhteisöt ovat nousseet nykyajassa uudella tavalla tärkeiksi.\n#sovinto vie sovinnon tahtoa ja taitoja yhteisöihin kumppanien kanssa sekä edistää seuraavia asioita:\nSovinnon ja sovittelun tunnettuuden ja niihin liittyvien teemojen ymmärryksen kehittäminen\nSovinnon ja restoratiivisten taitojen levittäminen yhteisöihin\nNuorten toimijuuden tukeminen ja tulevaisuuden sovun rakentamisen ratkaisujen löytäminen heidän kanssaan\nKansainvälinen sovinnon työ\nHelsingin seurakuntayhtymä (HSRKY), Diakonissalaitos (DL) ja Suomen Lähetysseuran (SLS) perustivat #sovinto-ohjelman vuonna 2020. Ohjelman suunnasta ja toiminnasta vastaa johtoryhmä, johon kuuluvat Stefan Forsén (HSRKY), Tuija Åstedt (DL), Tero Norjanen (SLS), Kalle Kuusniemi (HSRKY), Sari Elomaa-Sirén (DL), Satu Kantola (SLS) sekä tutkimusprofessori Antti Pentikäinen ja ohjelmajohtaja Kirsi Saloranta.


puuteri.org • katso viestiketjua - Turun Minkit 27.10.\nTurun Minkit 27.10.\nKirjoittaja XL-Kristiina » Pe Loka 27, 2017 11:57 am\nViime hetken päivitys Turun Minkkien perjantaikokoontumisesta:\nTuSetan olohuone – Eerikinkatu 22 b B20 Turku\n27.10. kokoonnutaan TuSetan olohuoneelle poikkeuksellisesti jo klo 18, sillä jatketaan iltaa Hylätty Huvipuisto – Kurpitsajuhlat -burleski-iltaan Kårenille klo 20. TuSetan olohuoneella pukeutumismahdollisuus.\nIltoihin kuuluu kahvitarjoilua ja mukavaa rupattelua kaikista mahdollisista aiheista turvallisessa ympäristössä. Halutessasi voit osallistua anonyymisti.\nVoit saapua pukeutuneena tai pukeutua paikan päällä. Tarjolla pukeutumis- ja meikkausneuvontaa. Ryhmä on tarkoitettu transvestiiteille, transsukupuolisille, muunsukupuolisille ja muille sukupuolen moninaisuudesta kiinnostuneille.\nSinulla on mahdollisuus kahdenkeskiseen keskusteluun ryhmän vetäjän kanssa. Ryhmässä käydyt keskustelut ovat luottamuksellisia. Tule rohkeasti mukaan! Ryhmän vetäjänä toimii Monica.


Kruunukello Oy, y-tunnus: 2898047-7, osoite: PL 5 33701 TAMPERE; myy tuotteita yrityksille ja täysi-ikäisille yksityishenkilöille Suomessa. Nämä toimitusehdot soveltuvat tuotteiden tilaamiseen verkkokaupassamme sekä vastaaviin toimituksiin.\nNämä toimitusehtomme ovat voimassa 1.6.2018 alkaen. Voimme muuttaa toimitusehtoja yksipuolisesti aika ajoin, joten tutustuthan toimitusehtoihimme joka kerta etukäteen kun tilaat tuotteita verkkokaupastamme.\nTarjoamme aina ilmaisen toimituksen.\nVoit maksaa tilauksesi verkkokaupassa kuvatuilla ja ostoskorissa valittavissa olevilla maksutavoilla, mukaan lukien kuluttomat verkkopankki- ja korttimaksut. Tietoa maksutavoista tästä linkistä.\nTarjoamme maksutavaksi myös Svea Ekonomin 3kk, 6kk ja 12kk Erämaksun sekä Svea Ekonomin Laskun. Svea Ekonomin tietosuojaselosteeseen voit tutustua tästä linkistä.\nVerkkokaupan maksujenvälityksen toteuttaa Svea Payments Oy yhteistyössä pankkien ja luottolaitosten kanssa. Palvelun käyttö ei vaadi rekisteröitymistä tai lisämaksujen suorittamista. Svea Payments Oy:llä on Finanssivalvonnan myöntämä maksulaitoksen toimilupa. Kaikki tiedonsiirto ja rahaliikenne on SSL-suojattu, eli kukaan ulkopuolinen voi nähdä tietojasi. Maksunsaajana näkyy Svea Payments Oy.\nToimitamme tilauksesi jollakin käytössä olevalla kotisivuillamme mainitulla toimitustavalla, jonka valitset tilauksesi yhteydessä. Pienet tarviketilaukset voimme toimittaa myös kirjeenä suoraan kotiisi. Tällöin toimitusaikaan saattaa tulla jopa kaksi lisäpäivää, johtuen Postin jakeluehdoista.\nToimitamme kaikki myymämme tuotteet suoraan omasta varastostamme. Tavallisesti toimitusaikamme on 1-3 arkipäivää.\nTarkistathan toimituksen heti sen saatuasi. Jos tuote on kadonnut tai vioittunut kuljetuksen aikana tai se ei muuten vastaa tilaustasi tai on virheellinen, ilmoitathan siitä mahdollisimman pian ja viimeistään 14 päivän kuluessa sähköpostiimme, niin sovimme miten saamme virheen korjattua. Kuluttajakaupassa noudatamme virheiden osalta pakottavia kuluttajasuojalain virhevastuusäännöksiä.\nHenkilökuntamme auttaa sinua tilaukseesi liittyvissä kysymyksissä. Otathan yhteyttä ensisijaisesti sähköpostitse asiakaspalvelu@kruunukello.fi\nVoit myös milloin tahansa soittaa meille, lähettää tekstiviestiä tai WhatsApp-viestiä numeroon 050 414 0578. Emme aina pysty vastaamaan puhelimeen, mutta pyrimme vastaamaan kuitenkin kaikkiin yhteydenottoihin saman päivän aikana.\nKruunukello Oy ei vastaa mistään tilaukseen, toimitukseen tai tuotteeseen liittyvästä tai mistään edellä mainitusta aiheutuneesta välillisestä tai välittömästä tai muusta vahingosta paitsi siihen asti kuin pakottava määräys kuluttajanasuojalaissa tai muussa pakottavassa laissa on kyseisen vahingon osalta toisin määrännyt.


Miksi jokin Petteri Orpo on menossa - Maailman menoa - Suomi24 Keskustelut\nMiksi jokin Petteri Orpo on menossa\nneuvottelemaan oppositioedustajana Suomen liittymisestä Natoon?\nMitä tämä ko. asia vie häntä eteenpäin\nRäkättirastas Orpo luulee itsestään liikoja.\nOrpopierulla on Napoleumkompleksi.\nPetterin leveillä harteilla makaa Suomen tulevaisuus. Siinä on Mies isolla ämmällä; on sotilaallista johtajuutta, syvää yhteiskunnallista harkintakykyä ja kovan työhistorian karaisemaa karismaa. Kukapa muukaan sinne menisi.\nPetteri Orpo on vain kansanedustaja. Lisäksi toki kokoomuksen puoluejohtaja. Noilla eväillä ei ole valtiollista statusta, neuvotella muusta kuin kokoomuksen näkökulmasta.\nPetteri on seuraava pääministerimme.\nOn hyvä luoda suhteita valmiiksi ja tutustua tärkeimpään Nato-liittolaiseemme sekä Ruotsin kollegaan.\nPetteri on viisas mies,vaikka tyhmät eivät sitä ymmärrä.\nTuota sopii ihmetellä. Ei Petteri Orpolla mitään mandaattia ole, mutta Petteri alkoi jo leikkimään "pääministeriä".\nTouho-Petteri antaa ymmärtää, että hänen "neuvottelut" USA:ssa jotenkin parantaisivat Natoon liittymisen takuita.\nOliko Petterin mielestä Saulilta jäänyt asiat huonosti hoidettua. Saulihan tapasi vain Bidenin.\nEiköhän tämä ole tasoltaan jokin kokoomuksen PR-temppu. No, ei tämä missään ylitä uutiskynnystä, paitsi meillä Yle ja MTV siitä toitottivat ja käynnin syy kyllä jäi uutisoinnissa "kahvikekkereiden" luonteiseksi.\nEikös siitä muukin media ole "toitottanut "\nEihän ORPO muuten olisikaan tosi elämän URPO, kivahan sinne on matkustella veronmaksajien rahoilla.\nPopulistipuolue Kokoomus kerää kaikki irtopisteet nato-asiasta, vaikka aihe on täysin parlamentaarinen. Kuvottavaa..\nTulee ropellilakki päässä takas. Ja sai natosedältä nannaa.\nEi Orpo neuvottele vaan matkan tarkoitus on nostaa Kokoomuksen profiilia ettei syntyisi kuvaa, että demari Marin vie paitsi Suomen Natoon, niin vetää myös Ruotsin Suomen perässä puolustusliittoon. Ruotsin Expressen otsikoi Marinin Tukholman vierailua kommentoivan kolumnin "Ruotsia johdetaan nyt Helsingistä". Orpolla ja Ruotsin Kokoomukselle (Moderata samlingspartiet) on kiire todistella, Nato oli alunperin heidän ideansa.\nPetteri Orpo haluaa varastaa. k u n n i a n . Jatkossa saisi kehua, että oli hänen ansiota, kun liittyimme Natoon.\nTuo Amerikan matka on Petterin hätähuuto, "minähän tässä olen ajanut Natoon liittymistä", vaikka ei olekaan tehnyt mitään sen eteen, siis konkreettista, akaisemmin.\nPetteriä ja kokoomusta kismittää kun tämän asian joutuu pääministerimme Sanna Marin SDP:sta hoitamaan. Mahtaa kokoomuslaiset kiehua.\nPitäähän Petterillä jotain olla. Jotain pitää olla tekevinään mielipidemittausten vuoksi.\nEi ole mitään mandaattia neuvotella mistään. Käy tapaamassa puoluekavereita.\nHyväveljelässä on jo sovittu, että Kokoomus voittaa tulevat vaalit, vaikka kansa äänestäisi ketä.\nNo jopas oli kommentteja, kyllä sinne Venäjälle taas lähtee neuvottelemaan Ano ja Rasumus Paludan Putinin kanssa.


huhheijaa\t31.7.2019 18:32\nOnkos kukaan käyny tänä kesänä kuhaa yrittämässä? Hulluja saalitaa sieltä vaan nouseenä.. tunti vesillä ja on naapureillekkin soppakalat igloossa.\nAnonymous\t31.7.2019 19:13\nPäitsi on aikamoinen vitsi ja yleisesti kaivona tunnettu. Lupapolitiikkaki aivan perseestä ja sen takia siellä ei huvita edes käydä nykyään kun mitään ei tule ja luvat maksaa älyttömästi liikaa.\nAnonymous\t31.7.2019 21:01\nTuosta väri J ja E on antanut\nTuosta väri J ja E on antanut nyt läpi kesän kuhaa oikein urakalla. Tuota samaa vaappua sai joltain toiselta myyjältä Alissa 52 senttiä kappale. Ei jää toimivalle kuhapulikalle enää pahaa hintaa.\nAnonymous\t31.7.2019 21:44\nKerran päivässä vesillä\nJoka päivä käyn pyydykset kattomassa. Tuleehan tuota puukuvaa aina välillä hinattua. Joskus saa ihan katiskan ja laiturin välillä, yleensä kumminkin pari tunteroista saa etsiä että saa sen ensimmäisen kuhakalan.


Suomalaisten asuntojen arvot romahtavat isossa osassa maata – Ministeri Katri Kulmuni: Laitan liikkeelle selvityksen\n08.02.2020 klo 10:51 (muokattu 08.02.2020 klo 12:10 )\nValtiovarainministeri, keskustan puheenjohtaja Katri Kulmuni kertoo, että hallitus selvittää keinoja sille, miten suomalaisten asuntojen hintojen eriytymiseen voitaisiin vaikuttaa.\nKatri Kulmuni kuvailee videolla, miksi hallitus ryhtyy selvittämään keinoja, joilla puututtaisiin asuntojen hintojen eriytymiseen.\nKeskustalaiset ovat parhaillaan koolla puolueen politiikka- ja toimintapäivillä Helsingissä Presidentti-hotellissa. Keskustan puheenjohtaja, valtiovarainministeri Katri Kulmuni kertoi aamupäivällä pitämässään puheessa, miten hallitus aikoo reagoida suomalaisten asuntojen arvon laskukierteeseen.\nSuomen Hypoteekkiyhdistyksen laskelman mukaan yhteensä noin 1,3 miljoonan asunnon hinta laskee Suomessa. Tämä tarkoittaa lähes joka toista Suomen asuntoa.\nVuokraturvan tuoreen ennusteen mukaan vain pääkaupunkiseudulla, Tampereella ja Turussa asuntojen arvo säilyy.\nKulmuni nosti esille puheessaan, että mahdollisuus omistamiseen on ollut aina tärkeä osa suomalaista unelmaa, ja oman asunnon hankkimiseen ja varallisuuden kerryttämiseen on haluttu Suomessa kannustaa.\n– Suuret ikäluokat ovatkin Suomen historian vauraimpia ihmisiä. Kehitys uhkaa kuitenkin nyt pysähtyä. On arvioitu, että jopa kolme miljoonaa suomalaista asuu alueilla, joissa asuntojen arvo on laskussa, Kulmuni huomautti.\nKulmunin mukaan keskusta haluaa nyt tuoda keskusteluun asuntojen tase-erot. Osassa maata omaa asuntoa voi olla vaikea saada kaupaksi, eikä pankilta saa luottoa uuden kodin rakentamiseen tai ostamiseen.\nSamalla useissa kaupungeissa asuminen on puolestaan liian kallista, Kulmuni huomautti. Hänestä kaikilla pitäisi olla mahdollisuus kohtuuhintaiseen asumiseen.\nKulmuni arvioi, että asuntojen hintojen eriytymisellä voi olla suomalaisen yhteiskunnan ja talouden perusteita mullistavia vaikutuksia.\n– Se ei kosketa ainoastaan maaseutuja tai pienempiä kaupunkeja, vaan myös suurempien kaupunkien sisällä on eriarvoisuutta. Se on tietenkin iso yhteiskunnallinen kysymys, mutta myös taloudellinen kysymys, koska suomalaisten omaisuus ja vanhuuden turva on monesti kiinteistöissä, Kulmuni sanoi Iltalehdelle puheensa jälkeen.\nMonen suomalaisen asunnon arvo laskee parhaillaan. Juhani Maukonen\nKulmuni toi esille huolensa siitä, ettei enää ole monin paikoin varmuutta siitä, että asuntosäästäminen toisi turvaa vanhuuden päiville tai antaisi eväitä tuleville myös sukupolville.\n– Kasvaviin tase-eroihin onkin löydettävä ratkaisuja. Laitan liikkeelle asiaa koskevan selvityksen. Ja tuon selvitystyön pohjalta etsitään keinoja, miten koko maan elinvoimaa voidaan vahvistaa, Kulmuni kertoi.\nIltalehti kysyi Kulmunilta tilaisuuden jälkeen, mitkä voisivat olla mahdollisia keinoja puuttua asuntojen hintojen eriytymiseen. Kulmuni ei tässä vaiheessa ryhtynyt arvioimaan mahdollisia keinoja, vaan totesi, että tutkijat alkavat selvittää ilmiön syytä ja siihen vaikuttamisen keinoja.\nMyös Vuokraturva on tuonut esille sitä, että asuntojen arvojen romahdus isossa osassa maata voi saada aikaan uudentyyppisen luokkajaon.\n– Jos nykyisten keskisuurten kaupunkien asukkaiden asunnoilla ei tulevaisuudessa ole juurikaan arvoa, käytännössä heillä ei ole myöskään juuri omaisuutta. Suomalaisten omaisuus kun perinteisesti on hyvin suurelta osin asunnoissa ja vapaa-ajanasunnoissa, joiden arvot ovat myös laskeneet, Vuokraturvan hallituksen puheenjohtaja Timo Metsola kirjoitti torstaina.\n”Ollut aika kiusallista...” – näin keskustalaiset kommentoivat hallitusyhteistyötä ja surkeaa kannatusta Näin asuntojen arvon romahdukseen voitaisiin vaikuttaa – esillä jopa romutuspalkkioKaru arvio: Asuntojen arvo säilyy tällä vuosikymmenellä vain harvoilla alueilla – moni menettää käytännössä koko omaisuutensaAsuntojen romutuspalkkiota ehdottanut ei innostu presidentti Niinistön ehdotuksesta: ”Siirtää mustanpekan taskusta toiseen –kummitustalot on purettava”Suomalaisten asuntojen arvot romahtavat karua vauhtia – näin presidentti Niinistö auttaisi pattitilanteessa olevia


KINO JA TV: ELOKUVIENI MESTARITEOKSET 122\nAmerikkalaisia Pariisissa (Moderns, USA 1988), ohjaus: Alan Rudolph, käsikirjoitus: Rudolph ja John Bradshaw, kuvaus: Toyomichi Kurita, kuvasuunnittelu: Steven Legler, musiikki: Mark Isham, pääosissa: Keith Carradine (Nick Hart), Wallace Shawn (Oiseau), John Lone (Bertram Stone), Linda Fiorerentino (Rachel), Geraldine Chaplin (Nathalie), Genevieve Bujold (Libby Valentin). Tuotanto: Alive Films/Nelson Enterntainment/Carolyn Pfeiffer ja David Blocker.\nRakkaus kuvataiteeseen syntyi lukioiässä Kajaanissa, Tehdaskadulla. Äitini opiskeli Ateneumissa kuvaamataidon opettajaksi, koska sota oli keskyttänyt hänen akateemisen uransa. Myöhemmin hän valmistui vielä taidehistorian maisteriksi. Oli selvää, että lapsuuden kodissani kirjahyllyt pullistelivat kuvataidetta käsitteleviä teoksia. Myös lukuisat taiteeseen liittyvät ulkomaiset julkaisut tulivat postin kautta Tehdaskadulle. Minä luin niitä ja kiinnostuin.\nLöysin lukuisia taiteilijoita, jotka alkoivat vaikuttaa nuoreen mieleen - Beckmann, Mondrian, Magritte, Cezanne, Monet, Van Gogh, Modigiliani...Myöhemmin ihastuin Goyan tuotantoon. Siihen saattoi vaikuttaa Carlos Sauran elokuva, joka tuli meille ensi-iltaan vuonna 2000. Madridin matkan aikana olin myyty abstraktin taiteen suuren tekijän, Katalonian espanjalaisen Antoni Ta`piesiin (s. 1923) taiteelle. Hän muuten kuoli aivan äskettäin - viime maanantaina 6.2. 2012.\nItse on osannut piirtää, mutta kun äitini oli lukion viimeisillä luokilla opettajana hän antoi minulle kahdeksikon, koska olin maalannut koloristisesti kiinnostavia töitä. Värimaailma on kiinnostanut minua myöhemminkin - niin kuvataiteessa kuin elokuvassa.\nTultuani opiskelemaan Helsinkiin ja ryhdyttyäni kirjoittamaan elokuvakritiikkiä Uuteen Suomeen tutustuin ja ystävystyinkin nuoriin kuvataiteilijoihin - kuten Jorma Hautala, Perttu Näsänen, Raimo Reinikainen, Kari-Juhani Tolonen. Elokuva kiinnosti 1960-luvulla suomalaisia kuvataiteen lahjakkaita tekijöitä. He kävivät elokuva-arkiston näytännöissä. Ne olivat heille samalla tavalla muuan "elämän yliopisto" niin kuin meille elokuvan harrastajille. Alan Rudolphin Amerikkalaisia Pariisissa kiertyy Modiglianin ympärille. Totta on, että näin 1960-luvun vaihteessa hänestä kertovan ranskalaisen elokuvan Elin päivästä päivään -pääosassa Ranskan sodanjälkeisen ajan suosituin filminäyttelijä Gérard Philipe (1922-1959). Tämä 1950-luvun suuren ranskalaisohjaajan Jacques Beckerin (Älkää koskeko, Tunneli) taiteilijaelämäkerta satutti mielen ja sydämen. Muistan vieläkin loppukohtauksen, jossa taidekauppias (Lino Ventura) käy katsomassa, että Modigliani on todella kuollut. Kysymys oli Modiglianin teoksien arvon kaupallisesta noususta kuoleman jälkeen.\nAlan Rudolphin (s. 1943) elokuvan keskushenkilö on amerikkalainen taidemaalari Nick Hart, joka elää 1920-luvun Pariisissa. Hän ei ole kovin luova taiteilija, joten Hart elättää itsensä tekemällä kopioita suurten impressionistien teoksista. Samalla hän piirtää kuvia hyvän ystävänsä Oiseaun lehtikolumneihin. Nick Hart liikkuu ajan kuuluisuuksien Hemingwayn, Gertrude Steinin ja kumppanien piirissä.\nNick Hart saa tehtävän rikkaalta Nathalielta: Luo kopiot Cezannen, Matissen ja Modigliani tauluista. Hart ottaa tehtävän vastaan, mutta ensin hänen täytyy konsultoida tukijaansa taidekauppias Libby Velentinia ja ystäväänsä Bertram Stonea.\nStonella on varallisuutta ja hänen naisensa Rachel saatta tuntea vetoa Nick Hartia kohtaan.\nRudolphin elokuvan lukuisat henkilöt elävät taiteen, seksin ja huvittelun Pariisissa, kahviloiden ja katujen kaksikymmenluvun ilmapiirissä, josta on muodostunut myytti. Rudolph halusi katsoa myytin taakse. Se on elokuvan lähtökohta ja merkitys. Ja niin myös todellisten, eläneiden henkilöiden omaperäinen esittely. Henkilögalleria pysyy koko ajan Rudolphin tasapainoisessa käsittelyssä.\nKirjoitin arvostelussani 21.7. 1989, että Amerikkalaisia Pariisissa on huikea kuvaus suuresta taiteesta, siihen kykenemättömistä ihmisistä - intohimoista, odotuksista ja väärennöksistä. Nick Hart on taiteilija, joka ei koskaan pysty luomaan esikuviensa kaltaisia teoksia, mutta hän pystyy jäljentämään. Häntä kiehtoo enemmän 1920-luvun Pariisin ilmapiiri, kahviloiden pulssi, ystävien huokaukset ja tietenkin Rachelin kauneus. Rachelin tavattuaan Nick Hart joutuu punnitsemaan menneisyyttään ja tekemään mahdollisia uusia valintoja.\nAmerikkalaisia Pariisissa on elokuva ihmisistä, joiden mielet ovat koko ajan liikkeessä. Alan Rudolph näyttää vuoden 1926 Pariisin urbaanina ympäristönä, joka on muutoksessa. Jokin aikakausi päättyy ja toinen on alkamassa. Miten hienosti Rudolph luonnehtii ihmisiä, jotka ovat sitä tietämättään käännekohdassa. On jäätävä aloilleen, rauhoituttava, sopeuduttava tai lähdettävä pois kaupungista.\nKirjoitin, että elokuvan Pariisi on Alan Rudolphin Pariisi, joka hengittää ikuisessa valojen ja varjojen hehkussa. Ohjaajan kuvaamat tunnetutkaan henkilöt (mm. Hemingway) eivät vastaa täysin saamaamme kuvaa heistä, mutta Alan Rudolph käyttääkin heitä juonen dramaattisena tehokeinona. Voisi ajatella, että he nousevat menneisyden haudoista puhumaan 1980-luvun lopun katsojille. Ehkä he siunaavat omalla tavallaan valkokankaalle luodun Pariisin-maiseman.\nAlan Rudolph kuvaa Pariisin-maiseman loistokkaasti tukeutumalla oivallisesti valittuihin näyttelijöihin, lavastusten huimaan puhuttelevuuteen ja musiikin käytön hienoon soitantoon. Ja kaiken yllä leijuu modernin kuvataiteen henki, jonka vain - niin kirjoitin - vakavasti taiteeseen suhtautuva elokuvaohjaaja pystyy vangitsemaan kuviinsa. Rudolph on sellainen.\nAloitin elokuvakriitikon urani 1960-luvun alussa Kainuun Sanomissa. Sieltä soitettiin minulle alkusyksyllä 1990. Perustamamme elokuvakerho Kate-Kino täytti 30 vuotta. Haastattelivat minua, erästä kerhon perustajajäsentä. Halusivat kuulla, mitkä 1980-luvun ensi-iltaleokuvat ovat rakkaimpia, parhaimpia. Kangertelematta vastasin: Wim Wendersin Berliinin taivaan alla ja Alan Rudolphin Amerikkalaisia Pariisissa. Nyt voin hyvin mielin vahvistaa antamani lausunnon: Kyllä ne ovat edelleen listani kärjessä, vaikka sinne on työntynyt muitakin upeita 1980-luvun elokuvateoksia.\n- Omistettu Daisylle (1917-2007), äitini muistolle -